Margaret Sibella Brown

Margaret Sibella Brown (2 Maret 1886 - 16 Nopèmber 1961) iyâ arèya ahli briologi amatir sè asalla ḍâri Kanada sè makhosossaggi dhibi'na ḍâ' ka panakèktèghân lomot ḍâun bân Lomot atè è Nova Scotia. È awwâl karierra, salèrana terlibat ḍâlem pengompolanna lomot sphagnum ka'angghuy èghuna'aghi mènangka perban bedah bâkta Perrang Dhunnya I polana kapas sajân sakonè' bâkto rowa. Saellana perrang, salèrana ngalakonè panalèktèghân ḍâ' lomot ḍâri pan-bârâmpan wiliya è dhunnya, tamaso' Èropa, Karibia, Amèrika Serikat, bân Kanada. Salèrana materbi' makalah è jurnal akademik, aḍhâsar spesimen sè ella èkompollaghi dhibi' otabâ katalog spesimen ḍâri panalèktèghân laèn. Spesimen sè èkompollaghi jârèya satèya èsèmpen è pan-bârâmpan herbarium otama è Amèrika ḍâjâ bân Èropa.

 Keluarga dan masa muda 
Margaret Sibella Brown aropa'aghi ana' sarèyang ḍâri pasangan Barbara (1842-1898) bân Richard Henry (1837-1920) Brown sè lahèr è tangghâl 2 Maret 1866 è Sydney Mines, Nova Scotia. Lahèr bân tarètanna sè kembhâr iyâ arèya Elizabeth, Margaret Brown jhughân anḍi' tello'an alè' laènna, iyâ arèya Anne, Richard, bân Lilisn. Jârèya kabbhi neng-enneng è sèttong roma sè èkennal kalabân sebbhudhân Beech HIll sè èbangun moso Embana è taon 1826, bân roma kasebbhut aropa'aghi roma kalowargana Brown sampè' taon 1901.

Pendidikan awalla Brown èlakonè è Anglican School for Girls bân King's College è Halifax. Jârèya lulus kalabân gelar sarjana. ârèya pas maso' Anglo-German Institute, neng sakola'an è Stuttgart, Jèrman, ḍâri 1883 ghân 1884. Saellana rowa, salèrana ngala' kellas ḍâlem bidang lukisan Tionghoa bân Prancis è London. Marè abâli ka Nova Scotia taon 1885, jârèya ajhâr è Victoria School of Art and Design (satèya NSCAD University). Brown ta' perna akabin. Ḍâlem biografi kalowarga Nova Scotia Awwâl, Mary Byers nolès: "Katoronan sè nolès jhâ' atmosfer carang ḍâri posisi sosial jârèya è Sydney Mines madhâddhi malarat ka kalowarga Brown ka'angghuy nemmowaghi pasangan sè ètarèma."

 Referensi